section_heading: Povijesne veze i znameniti Hrvati u Poljskoj
paragraph_text: U Krakówu su služili Đuro Jelačić, podmaršal Đano Čanić, kao pročelnik Glavnoga stožera pješačke divizije te feldmaršal Anton Lipošćak, kao zadnji vojni guverner Poljske pod okupacijom Austro-Ugarske. U Łańcutu je osam godina služio i Josip Jelačić. Kraków su posjećivali Stjepan Radić, August Harambašić, Ksaver Šandor Gjalski, Zdenka Marković, dio djetinjstva u njemu provodi Andrija Maurović. Tijekom II. svjetskoga rata u gradu boravi slikar Ivan Topolčić, oslikavajući njegova ratna razaranja.